Aurelius Theodotus
Aurelius Theodotus eques Romanus et Praefectus Aegypti fuit tertio saeculo. Anno 262 a Gallieno imperatore contra Lucium Mussium Aemilianum praefectum Aegypti missus est, qui se imperatorem Romanum proclamaverat. Apud Thebas Aemilianum vicit, cepit et ad Gallienum misit, qui Aemilianum iugulari iussit. Eodem anno Memorem praepositum frumenti parandi, qui etiam in Aegypto contra Gallienum rebellaverat, necavit. 14 Augusti 262 ad usque 8 Novembris 263 ipse praefectus Aegypti fuit.